钦定古今图书集成/明伦汇编/官常典/第101卷 > 晋简王新㙉
## 钦定古今图书集成/明伦汇编/官常典/第101卷 > 晋简王新㙉

按《明外史？晋恭王传》：庄王锺炫世子奇源及其子表
荣前死，表荣子端王知烊嗣，无子，嘉靖十二年薨，以
简王新㙉嗣。靖王奇源庶子新化王表槏、荣泽王表
檈，皆怀王表荣弟，端王诸父也。表槏前死，谥“恭裕。”子
知㸅嗣为新化王，亦前死，谥“端和。”二子新㙉、新墧。端
王请新㙉嗣新化王，未封而端王薨，表檈谋摄府事。
端王妃王氏曰：“王无后，次及新化王。”新化王父子卒，
有孙新㙉在。即召入府，拜几筵为丧主。表檈忿曰：“我
尊，行顾不得王。”上疏言：新㙉，端和王长子，不得为人
后；新㙉宜嗣新化王，新墧宜嗣晋王。礼部议新㙉宜
嗣。追封祖表槏为安王，父知㸅为康王。新㙉母太妃
尚氏严，教子以礼。太妃疾，新㙉叩头露祷。尝以时劳
苦府中吏士长史有敷陈，辄拜受教。其老也。以弟新
墧子慎镜摄藩事。万历三年薨。慎镜亦薨。弟惠王慎。
嗣，追封《慎镜敬王》。七年薨。子穆王敏淳嗣，请于朝，
封新墧为和王。三十八年薨。子求桂嗣。李自成陷山
西，胁求桂入北京，不知所终。